งานมันนี่เอ็กซ์โปหงอย
งานมันนี่เอ็กซ์โปหงอยลูกค้าบางตา สถาบันการเงินออกแคมเปญดอกเบี้ย0%ล่อใจ
6 พ.ค. 2553

งานมันนี่เอ็กซ์โปหงอยลูกค้าบางตา สถาบันการเงินออกแคมเปญดอกเบี้ย0%ล่อใจ




บรรยากาศงานมหกรรมการเงินการธนาคารหรือมันนี่เอ็กซ์โป 2010 ที่จัดขึ้นวันนี้เป็นวันแรกไปจนถึงวันที่ 9 พ.ค. ณ ศูนย์ประชุมแห่งชาติสิริกิติ์ ปรากฏว่าได้รับความสนใจจากประชาชนที่เดินทางมาร่วมงานอย่างบางตา 
ขณะที่สถานบันการเงินหลายแห่งได้นำผลิตภัณฑ์การเงิน ดอกเบี้ย 0% มารว่มงาน ประกอบด้วย ธนาคารกรุงไทย นำดอกเบี้ย 0% 6 เดือนแรก สำหรับลูกค้าที่ขอสินเชื่อที่อยู่อาศัยในงาน ธนาคารธิสโก้ และธนาคารอาคารสงเคราะห์ให้ดอกเบี้ย0% 3 เดือนแรก สำหรับผู้ก่อสินเชื่อที่อยู่อาศัย 
นายทินกร บุณยกะลิน ผอ.ฝ่ายอาวุโส ผู้บริหารฝ่าย ฝ่ายบริหารการขาย ผลิตภัณฑ์บุคคลธนาคารกรุงไทย  กล่าวว่า สำหรับสินเชื่อที่อยู่อาศัย ให้ดอกเบี้ย 0% 6 เดือนแรก จากนั้นในเดือนที่ 7-12 คิดดอกเบี้ยเงินกู้ลูกค้ารายใหญ่ชั้นดี (MLR) -2.85% ปีที่2 MLR-1%ตลอดอายุสัญญา เพื่อกระตุ้นสินเชื่อที่อยู่อาศัยก่อนที่จะหมดมาตรการกระต้นอสังหาริมทรัพย์ของรัฐบาล ที่จะสิ้นสุดในสิ้นเดือนนี้ โดยทั้งปี เชื่อว่า จะสามารถปล่อยสินเชื่อที่อยู่อาศัยได้เกินเป้าหมายจากที่ตั้งไว้ทั้งปี 30,000 ล้านบาท เนื่องจาก 3 เดือนแรก ปล่อยสินเชื่อบ้านไปแล้ว 1.5 หมื่นล้านบาท 
"โอกาสนี้ เหมาะกับการกู้สินเชื่อบ้าน เพราะดอกเบี้ยยังต่ำ ถ้าลูกค้าพิจารณานานออกไป ดอเบี้ยอาจปรับสูงขึ้นในช่วงปลายปี" นายทินกร